Alytaus herbas

Alytaus herbas – vienas iš Alytaus miesto simbolių.

Aprašas 
Raudoname skydo lauke sidabrinė penkialapė heraldinė rožė (erškėtis) su auksiniu viduriu ir žaliais dygliais.

Istorija
Alytui Magdeburgo teises ir herbą suteikė Steponas Batoras 1581 m. birželio 15 d. (rosa alba in campo rubeo – „balta rožė raudoname lauke“). Rožė vienas iš labiausiai paplitusių simbolių Europoje. Gali būti, kad ji pasirinkta pagal Orlovskių giminės (bajorai, gyvenę Alytaus apylinkėse) herbą.

Alytaus dabartinį herbą patvirtino Lietuvos Respublikos Prezidentas 1995 m. gruodžio 11 d.

1995 m. patvirtinti Lietuvos gyvenviečių herbai
Lietuvos gyvenviečių herbai pagal savivaldybes
Alytus